רחוב רוטשילד (ראשון לציון)

**רחוב רוטשילד** ב**[[ראשון לציון]]** הוא רחוב ראשי המשתרע ממזרח למערב, המשכו של "כיכר המייסדים". הרחוב מתחיל במפגש הרחובות נורדאו ודרור ומסתיים בצומת רחובות בן-גוריון ושדרות ההסתדרות. החלק שבין רחוב מוהליבר ורחוב הרצל הוא מדרחוב, ובו נמצאים באר מצאנו מים ובית העירייה הישן בראשון לציון. ברחוב זה נמצאים מספר מבנים היסטוריים של המושבה, מועצת הפועלים ואולם "הפועל", קניון רוטשילד ומגוון רב של בתי עסק, חנויות, מסעדות, ברים ובתי קפה. במהלך העשור השני של המאה ה-21 הפך הרחוב למרכז בילויים וחיי לילה, וזכה למוניטין של רחוב צעיר ותוסס, בדרגה דומה לזו של שדרות רוטשילד בתל אביב. זהו אחד הרחובות הראשיים בעיר עוד מימיה הראשונים כמושבה ומשלב בין היסטוריה, מסחר וחיי לילה. לאורך הרחוב יש תאורת לילה אמנותית שמוסיפה לאווירה.

## אתרים היסטוריים
[ממוזער|250 פיקסלים|הקצה המזרחי של המדרחוב ובו [באר מצאנו מים ומגדל המים העתיק.]]
רחוב רוטשילד, שנקרא על שם הברון אדמונד ג'יימס דה רוטשילד שתרומתו הגדולה הייתה חיונית לקום המושבה ולביסוסה, הוא אחד הרחובות הראשיים וההיסטוריים בעיר. לאורכו נמצאים אתרים היסטוריים רבים, בעיקר בקטע שבין כיכר המייסדים לסוף מדרחוב רוטשילד צומת שדרות הרצל. בקטע שבין שדרות הרצל לשדרות ז'בוטינסקי נמצאים בעיקר חנויות "של פעם" וקניון רוטשילד. 

* **[[מוזיאון ראשון לציון]] (רוטשילד 2), כיכר המייסדים, פינת רחוב אחד העם:** כולל את המבנים העתיקים של המושבה ושחזורים היסטוריים. בסמוך למוזיאון נמצא בית גורדון - מלון לונדון שהיה בעבר בית מלון והיום משמש כגלריה עירונית.
* **בית היסמן (רוטשילד 4):** בית היסטורי מפואר.
* **[[בית קנר]] (רוטשילד 7):** מראשוני הבתים במושבה.
* **[[באר מצאנו מים]] ו[[מגדל מים|מגדל המים העתיק]] (רוטשילד 19):** הבאר הראשונה של המושבה בה נמצאו מים ומגדל מים עתיק מעץ ששימש להספקת מים מהבאר להשקיית גידולים החקלאיים שהיו בגן המושבה.
* **מדרחוב רוטשילד:** מדרחוב המשתרע מרחובות זד"ל ומוהליבר במזרח לשדרות הרצל במערב, ומשני צידיו אתרים היסטוריים, חנויות, מסעדות ובתי קפה. במדרחוב נמצא בית העירייה הישן בראשון לציון שהיום משמש כמלון בוטיק. במדרחוב ובגן המושבה מתקיימים אירועים עירוניים כגון שבוע הספר ושוק איכרים.
* **[[גן המושבה]]:** צמוד למדרחוב רוטשילד מצד דרום, זהו הפארק העירוני הראשון והמרכזי בראשון. בגן שוכנת שדרת הדקלים המפורסמת, ברכות מים, עצים רבים, סככת השחמט, בית התבשיל (כיום בית קפה) ובית העירייה החדש בראשון לציון. 
* **כיכר ההסתדרות / גן ההסתדרות:** כיכר עירונית ותיקה הנמצאת מול בית ההסתדרות הכללית ולצידה גם אולם מופת המשמש למופעים ואירועים.
* **בית ההסתדרות:** בית ההסתדרות הכללית שבו נמצאים משרדים ואולם ספורט "הפועל".

## אתרי בילוי
[ממוזער|250 פיקסלים|הכניסה ל[מרכז מסחרי קניון G רוטשילד.]]
[ממוזער|250 פיקסלים|[ציור קיר להנצחת טבח שבעה באוקטובר.]]
בקטע שבין שדרות ז'בוטינסקי לשדרות בן-גוריון (ראשון לציון) נמצא אזור הבילויים העיקרי ובו מסעדות, בתי קפה וברים רבים.
* **[[גן המושבה]] (מדרום למדרחוב):** פארק עירוני בו נמצאת סככה למשחקי קלפים ושחמט, בית קפה ומתקנים לילדים.
* **[[קניון G רוטשילד]] (רוטשילד 45):** מרכז מסחרי מודרני בעל 4 קומות מסחר עם כמאה חנויות שמעליו מגדל עסקים ובו משרדים רבים, ומתחתיו חניון תת-קרקעי עם 320 מקומות חניה.
* **ברנרד (רוטשילד 77):** בר-מסעדה ותיק ומפורסם שהיה העוגן לחיי הלילה ברחוב. בעקבות טבח שבעה באוקטובר הניף המוסד דגל ישראל על העץ בכניסה ועל הענפים תלו פתקים צהובים עם שמות החטופים ועל המבנה עצמו צויר ציור קיר של שירי ביבס נושאת את כפיר ומולה חייל שמצדיע, על רקע דגל ישראל וכלניות, עם הכיתובית 7.10.2023 (תאריך הטבח).

## אתרים בסביבת הרחוב

מאחר שרחוב רוטשילד הוא רחוב מרכזי שנמצא בלב ההיסטורי של ראשון הוא קרוב לאתרים היסטוריים נוספים שלא נמצאים ברחוב עצמו אלא בסמוך לו. בהם ניתן למנות את:
* **[[בית הכנסת הגדול (ראשון לציון)]]:** נמצא בצומת כיכר המייסדים ורחוב אחד העם. בית הכנסת הראשון בראשון.
* **[[בית יד לבנים (ראשון לציון)]]:** נמצא בפינת אחד העם ורחוב הכרמל.
* **[[בית הספר חביב]]:** בית הספר העברי הראשון, נמצא ברחוב אחד העם.
* **[[גן המושבה]]:** נמצא בין מדרחוב רוטשילד בצפון לרחוב הכרמל בדרום.
* **[[יקבי כרמל]]:** היקב הוותיק בראשון, נמצא ברחוב הכרמל. כיום איננו פעיל ועובר הליכי שימור.
* **[[בית העם בראשון לציון]]:** מרכז תרבותי-היסטורי של המושבה.
* **מדרחוב זד"ל:** הגבול המזרחי של גן העיר, כולל דיור מוגן, מרכז מסחרי קטן ובית קפה.
* **[[היכל התרבות ע"ש מאיר ניצן]]:** אולם התרבות המרכזי של העיר שבו יש קונצרטים, הופעות, הצגות תאטרון ועוד. נמצא מדרום לקניון G רוטשילד, צמוד לשדרות ז'בוטינסקי.
 
## תוכניות פיתוח

ברחוב רוטשילד אמור לעבור הקו החום של הרכבת הקלה בגוש דן. העבודות החלו בסוף שנת 2025 ואמורות להיעשות במקטעים כדי לא לפגוע בבתי העסק ובחיי הלילה שלאורך הרחוב.

## מפה

## קישורים חיצוניים

* 
* 
* 

## הערות שוליים

קטגוריה:ראשון לציון: רחובות
קטגוריה:ישראל: מדרחובים